שאלה: אני יודע שזה לא הגיל לחברה- אבל קשה לי.: יש לי רצון לחברה וזה מובן בגיל הזה אבל אני יודע. שדבר זה אסור מבחינה הלכתית וזה קשה ביום יום להתגבר כל פעם ובדרך כל אני משתדל לעשות שמירת עיניים אך בכול זאת זה ממש קשה אשמח לחיזוקים למה כדי לחכות לגיל המתאים כדי שהקשר יהיה לחתונה
תשובה: לך צדיק! יישר כוח על הכנות שבשאלה! אם הבנתי נכון אתה רוצה חיזוקים בנוגע לעיתוי הקשר עם בנות. אשתדל לתתן כיוון. אני חושב שהנקודה שאתה מעלה קשורה לכל המצוות שבתורה ולא רק לאיסור הספציפי שאתה מעלה- קשר מוקדם לפני חתונה. אכן יש פער גדול בין מה שאנחנו יודעים שהוא אסור, לדחפים ולמעשים שלנו בפועל. לא תמיד הידיעה הסתמית שדבר מסוים הוא אסור תמנע ממני לעשות אותו. רוב העבירות שאנחנו עושים קורות כשאנחנו יודעים שזה אסור אלא שגוף על תאוותיו ודחפיו מושך אותנו ו משכיח  מאתנו את האיסור הנ"ל. אז מה עושים? בתפילת שמונה עשרה ברכת  אתה חונן לאדם דעת  קודמת לברכת  השיבנו  העוסקת בחזרה בתשובה. מדוע? "ויבין ושב"- אדם לא יכול לחזור בתשובה, לא יכול להימנע מעבירות אם הוא לא מבין באמת כמה זה חשוב (במקרה של מצווה) וכמה הרסני (במקרה של עבירה) המעשה שהוא רוצה לעשות. אבל אני יודע שאסור. לא מספיק לדעת באופן כללי- צריך להבין לעומק. להבין לעומק זה לשבת, ללמוד ולבנות עוד קומה ועוד קומה בהבנה שזה מצווה חשובה איסור חמור. כולם יודעים שצריך לקום לתפילה בזמן. אז מה? כולם קמים? אלא שאם כולם יבינו באמת מהי מעלתה של התפילה, מה היא פועלת על האדם והעולם,כמה תפילה במניין חשובה, מעלת התפילה בבית הכנסת ועוד המצב ישתנה. אותו דבר לעניינו. נכון. אתה יודע שקשר לפני חתונה שלא למטרות חתונה הוא אסור. אבל עדיין קשה לך (ושמחתי לראות שאתה מודע לכך שאתה נורמלי!) כיוון שקשה לך, סימן שאתה צריך ללמוד עוד על הנושא על מנת שההבנה תכבה את האש שהגוף מייצר לטובת העניין. מה ללמוד? אני יכול לכתוב לך כמה וורטים. אבל זה לא רציני. משום שנושא כזה צריך ללמוד בצורה עמוקה ומקיפה. תקרא ותלמד כל ספר אפשרי בנושא- החל מהלכות צניעות בשו"ע ועד לאחרון הספרים של רבנים בני דורנו. החל מידיעת ההלכה ועד להבנת טעמיה. ישנם טעמים רבים אבל לענ"ד יש עיקרון שחוצה את כל הטעמים כולם וזהו גם ההבדל ביננו לבין אומות העולם בנושא זה. ואני אסביר למה אני מתכוון. שאלת את עצמך מדוע יש את כל הטקס הזה של החופה? מדוע צריך כתובה? למה לחתום? למה לקנות טבעת ולקדש? למה זו חייבת להיות שוות פרוטה? מה זה כל הסיפור הזה? אלא שזהו בדיוק ההבדל. אומות העולם קושרים קשר של הנאה עם אישה ואילו עם ישראל קושר קשר עם אישה רק אם הוא קשר של התחייבות. ומה עם הנאה? על גבי ההתחייבות הזו תהיה את ההנאה האמתית, היציבה והנכונה ביותר. ללא התחייבות ההנאה היא מדומיינת, רגעית וחסרת טעם. החיים האמתיים, זוגיות אמתית, חיי משפחה אמתיים מלאים בחובות. עול פרנסה, עול חינוך הילדים ועול ה בית. אם אדם מתחתן רק משום שכיף לו (פיזית, נפשית) ולא משום שיש פה משהו מעבר, משהו שאני מוכן להתחייב לו לנצח- הגט די כתוב מראש, או במילים אחרות לא יהיו לו חיים וורודים. משום שלאחר שהוא החתונה הוא לא יצפה למחויבות וכשזו תבוא הוא יכנס למשבר. ההנאה שחיי המדף שלה קצרים תתאדה והוא יחפש אחר הנאות אחרות. לכן רבש"ע אומר- תתחייב. תחתום פה, ופה ופה. תיתן טבעת, תקדש, תסתכל לה בעיניים ותהיה מוכן לתת לאשתך את כל מה שכתוב בכתובה. אתה מוכן להתחייב? מזל טוב! לך תהנה. אבל מה הקשר לענייננו? אם אדם מנהל קשר שהוא לא למטרות חתונה, דהיינו למטרת התחייבות כל שהיא הקשר שלו הוא קשר של הנאה. הקשר הזה מונע ממנו ויקשה עליו להתחייב בעתיד משום שגם אז הוא יחפש במודע ושלא במודע את אותה הנאה שהוא ראה בקשרים לפניו. השלב בו צריך להתחתן הוא שלב מסוים- לא מדלגים. אם עושים זאת מוקדם יותר הקשר הוא בוסרי ואוכלים קש על כך שנים רבות. אבל מעל הכל- הכי חשוב: אחי, יש המון, אבל המון דברים טובים ברווקות. תנצל אותם, תהנה מהחיים הטובים נטולי העול הכלכלי והמשפחתי. תשמח בשלב שלך וכמו שאדם נשוי לא אמור לרצות כבר להיות סבא לנכדים אין שום סיבה שהרווק ימהר להתחתן. המון המון בהצלחה אח יקר!!! מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552